Diari Oficial de la Generalitat Valenciana


Sumari del DOGV 3460, del 24-03-1999 (1999/2447)

ORDRE d'11 de març de 1999, de la Conselleria d'Ocupació, Indústria i Comerç, per la qual es publiquen les línies pressupostàries i es determinen els crèdits màxims que han de finançar el Programa d'Ajudes a l'Economia Social per a l'exercici 1999, i també es completa l'Ordre de 26 de novembre de 1998, per la qual s'estableix el dit programa d'ajudes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3460

Data del DOGV
:   24-03-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/2447


Data del document
:   11-03-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

 Descriptors 

:   * suport econòmic
    * mutualitat social
    * economia social
    * cooperativa
    * ajuda pública

ORDRE d'11 de març de 1999, de la Conselleria d'Ocupació, Indústria i Comerç, per la qual es publiquen les línies pressupostàries i es determinen els crèdits màxims que han de finançar el Programa d'Ajudes a l'Economia Social per a l'exercici 1999, i també es completa l'Ordre de 26 de novembre de 1998, per la qual s'estableix el dit programa d'ajudes. [1999/X2447]
  
Amb data 4 de desembre de 1998 va ser publicada en el Diari Oficial de la Generalitat Valenciana l'Ordre de 26 de novembre de 1998, de la Conselleria d'Ocupació, Indústria i Comerç, per la qual s'estableix un programa d'ajudes a l'economia social per a 1999.
  
Després de la publicació de la Llei de Pressupostos de la Generalitat Valenciana per a 1999, i de conformitat amb el que s'ha establit en l'article 47 de la Llei d'Hisenda Pública de la Generalitat Valenciana, es procedeix a publicar els crèdits que han de finançar el dit programa d'ajudes, i també l'import global màxim que s'hi destina.
  
A fi igualment de facilitar i completar la informació als beneficiaris de les ajudes amb relació als tipus d'interés per a les subvencions financeres, és procedent ampliar determinats articles, com s'especifica en els articles 20 i 25 de l'ordre.
  
En virtut d'això i fent ús de les facultats atorgades per la Llei 5/1983, de 30 de desembre, del Govern Valencià i de conformitat amb el que s'ha disposat en la disposició addicional primera de l'Ordre de 26 de novembre de 1998, de la Conselleria d'Ocupació, Indústria i Comerç,
  
ORDENE
  
Article 1
  
El programa d'ajudes a l'economia social establit en l'Ordre de 26 de novembre de 1998 es finançarà a càrrec del programa 322.10, Foment de l'Ocupació i d l'Economia Social, de la següent manera:
  
a) Les ajudes a la integració sociolaboral definides en l'article 12, a càrrec de la línia 413/000/99 (C.C. 219), amb un import màxim de 996.257.821 pessetes, de les quals 611.103.892 pessetes són finançades pel Fons Social Europeu.
  
b) Les ajudes per assistència tècnica definides en l'article 16, les ajudes per a l'expansió comercial definides en l'article 39 i les ajudes per a actuacions de les entitats representatives de l'economia social, definides en els articles 30 i 34, a càrrec de la línia 409/000/99 (C.C. 220), amb un import màxim de 205.438.576 pessetes. D'eixa dotació, les ajudes per a actuacions de les entitats representatives de l'economia social no podran superar els 246.386.564 de pessetes.
  
c) Les subvencions d'interessos de préstecs per a inversió definides en l'article 20.2. a), a càrrec de la línia 410/000/99 (C.C 2.173), per import màxim de 509.648.842 pessetes.
  
d) Les subvencions directes a la inversió, definides en l'article 20.2. b), a càrrec de la línia 704/000/99 (C.C. 2.242), per un import màxim de 759.376.946 de pessetes.
  
e) Els avals per a operacions d'endeutament definides en l'article 20.2. c) s'atendran a càrrec del Fons de Provisions Tècniques per a empreses d'economia social constituït en la Societat de Garantia Recíproca de la Comunitat Valenciana.
  
f) L'assignació pressupostària per a les ajudes financeres destinades a la integració sociolaboral està pendent de la modificació pressupostària corresponent.
  
Article 2
  
D'acord amb el que s'ha previst en els articles 20.2. a2) i 25.3 de l'Ordre de 26 de novembre de 1998, es procedeix a la publicació dels tipus nominals màxims, una vegada fixats d'acord amb els convenis en vigor, que queden de la següent manera:
  
- Préstecs de tipus variable, tipus nominal màxim: MIBOR+2 punts,
  
- Préstecs de tipus fix, tipus nominal màxim:
  
Duració préstec (des de la seua formalització) Tipus màxim
  
Fins a 5 anys inclusivament 6,3
  
De 5 a 8 anys inclusivament 6,7
  
Més de 8 anys 7,2
  
Comissió màxima incloent-hi obertura i estudi: 1%.
  
Els fluxos de subvenció, d'acord amb les característiques concretes dels préstecs, s'actualitzaran a l'origen de l'operació al tipus del 5% anual.
  
València, 11 de març de 1999
  
El conseller d'Ocupació, Indústria i Comerç,
  
DIEGO SUCH PÉREZ